# REEDUKAČNÉ CENTRUM , 919 05 TRSTÍN č. 335

**Správa**

**o výchovnovzdelávacej činnosti, jej výsledkoch a podmienkach**

**za školský rok 2021 / 2022**

### Podľa vyhlášky Ministerstva Školstva SR 9/2006 Z. z.

Základné identifikačné údaje školy – zariadenia:

|  |  |
| --- | --- |
| Názov školy: | Reedukačné centrum |
| Adresa školy: | Trstín 335, 919 05 |
| Telefón: | + 421 33 5983 111, + 421 33 5983 116 |
| E- mail: | trstinrc@gmail.com, |
| WWW stránka: | rctrstin.edupage.org |
| Zriaďovateľ: | RÚŠS Trnava, Vajanského 2, 917 01 Trnava |

Vedúci zamestnanci:

|  |  |  |  |  |
| --- | --- | --- | --- | --- |
|  | Titul, priezvisko, meno | Telefón | Služobný mobil | e-mail |
| Riaditeľ | Mgr. Blaško Miloš | 033 5983 113 | 0918 807 108 | [trstinrc@gmail.com](mailto:trstinrc@gmail.com) |
| Zástupca pre teoretické vyučovanie | PhDr. Litvová Jana | 033 5983 124 |  | [trstinrc@gmail.com](mailto:trstinrc@gmail.com) |
| Vedúci vychovávateľ | Mgr. Valášek Peter | 033 5983 115 |  | [trstinrc@gmail.com](mailto:trstinrc@gmail.com) |

Rada školy **od 11.12.2020**

|  |  |  |
| --- | --- | --- |
|  | Titul, priezvisko, meno | Kontakt |
| Predseda | Mgr. Melovská Ivana | 033 5983 111 |
| Pedagogickí zamestnanci | Mgr. Reháková Petronela, RNDr. Olša Marcel, p. Cisárová Miroslava, |  |
| Ostatní zamestnanci | p. Vajsáblová Michaela |  |
| Zástupcovia zriaďovateľa  od 1.1.2022 | Mgr. Veronika Cenigová, Mgr. Soňa Martišková, Mgr. Oľga Homolová, Mgr. Jarmila Šturdíková, PaedDr. Zdenka Magulicová, Ing. Blažena Kuľhavá |  |

Poradné orgány

|  |  |  |
| --- | --- | --- |
| Názov | Vedúci | Poznámka - zúčastňujú sa: |
| Pedagogická rada – zahrňujeme sem:  - PK v škole  - MZ vo VMV  - Porady vychovávateľov | Riaditeľ  PhDr. Litvová Jana  Mgr. Valášek Peter | Všetci pedagogickí zamestnanci školy a domova |
| Gremiálne porady | riaditeľ | vedúci jednotlivých úsekov |
| Komisia: inventarizačná, likvidačná, škodová | podľa určenia | zamestnanci z rôznych úsekov |

**Údaje o počte žiačok za školský rok 2021/2022**

Počet žiačok školy – zariadenia: **46** k 15.9.2021

Počet tried: **8**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Ročník:*** | **ŠZŠ** 7r. | **ŠZŠ** 8r. | **ŠZŠ** 9r. | **OU** I.A | **OU** I.B | **OU** I.C. | **OU I**I.A | **OU** II.B+ III. r | **Celkom** |
| ***Počet tried:*** | 1 | 1 | 1 | 1 | 1 | 1 | 1 | 1 | **8** |
| ***Celkový počet žiačok: 15.9.*** | **3** | **5** | **6** | **5** | **6** | **5** | **7** | **9**  6+3 | **46** |
| **Celkový počet k 21.10.** | **3** | **5** | **6** | **5** | **6** | **5** | **6** | **7**  6+1 | **43** |
| **Počet žiačok k 20.1.2022** | **5** | **6** | **5** | **5** | **6** | **6** | **7** | **5**  4+1 | **45** |
| **Počet žiačok 12.4.2022** | **6** | **7** | **6** | **5** | **5** | **5** | **5** | **3**  3+0 | **42** |
| **Počet žiačok 21.6.2022 klasifikácia** | **7** | **6** | **7** | **5** | **5** | **5** | **2** | **2**  2+0 | **39** |
| *- klasifikovaných* | **6** | **4** | **7** | **5** | **4** | **5** | **2** | **2** | **35** |
| *- neklasifikovaných* | **1** | **2** | **0** | **0** | **1** | **0** | **0** | **0** | **4** |
| *- prospelo* | **6** | **4** | **7** | **3** | **4** | **1** | **0** | **1** | **26** |
| *- prospelo s vyznamenaním* | **0** | **0** | **0** | **1** | **0** | **3** | **2** | **1** | **7** |
| *- prospelo veľmi dobre* | **0** | **0** | **0** | **1** | **0** | **1** | **0** | **0** | **2** |
| *- neprospelo:* | **0** | **0** | **0** | **0** | **0** | **0** | **0** | **0** | **0** |
| **Úspešne ukončili štúdium** |  |  |  |  |  |  |  |  | **0** |
| ***Znížená známka***  ***zo správania:*** | **5** | **4** | **5** | **3** | **3** | **1** | **0** | **1** | **22** |
| *- na II.stupeň* | **2** | **2** | **3** | **2** | **2** | **1** | **0** | **1** | **13** |
| *- na III.stupeň* | **3** | **1** | **1** | **1** | **1** | **0** | **0** | **0** | **7** |
| *- na IV.stupeň* | **0** | **1** | **1** | **0** | **0** | **0** | **0** | **0** | **2** |
| **Počet vymeškaných hodín *celkom:*** | **0** | **11** | **435** | **35** | **27** | **0** | **34** | **169** | **711** |
| *Ospravedlnené vymeškané hodiny:* | **0** | **11** | **0** | **0** | **0** | **0** | **0** | **0** | **11** |
| *Neospravedlnené vymeškané hodiny:* | **0** | **0** | **435** | **35** | **27** | **0** | **34** | **169** | **700** |

Vymeškané hodiny sú spôsobené niekoľkými  neskorými príchodmi žiačok z prázdnin. Počas školského roka sa nám menili počty žiačok v triedach. Dievčatá prichádzali do ŠZŠ, ale aj do OU. Tu sme začínali s vyšším počtom dievčat v spojenej triede 2. a 3. ročníka, lebo sme  vedeli, že budú dievčatá odchádzať počas roka.

Reedukačné centrá sú zariadenia s celoročnou nepretržitou prevádzkou. Ani naše nie je výnimkou.

***Do reedukačného centra sa deti prijímajú na základe rozhodnutia súdu o:***

1. uložení neodkladného opatrenia

2. uložení výchovného opatrenia

3. nariadení ústavnej starostlivosti

4. nariadení ochrannej výchovy

Tiež môžeme prijať dieťa aj na základe žiadosti zákonného zástupcu a po

dohode s ním, ale takýchto prípadov je v poslednej dobe stále menej.

Veľa dievčat k nám prichádza na reedukáciu z Centier pre deti a rodiny. Dôvodom ich príchodu a následného preradenia k nám je nezvládnutie ich správania v CDR.

Všetky dievčatá umiestnené v našom zariadení sú ***ž***iačky so špeciálnymi výchovno- vzdelávacími potrebami, vzdelávané v A variante, sú mentálne postihnuté, majú poruchy správania, ale máme medzi nimi aj dievčatá s iným zdravotným znevýhodnením.

Dievčatá do nášho zariadenia prichádzajú v priebehu celého roka a rovnako počas celého roka aj od nás odchádzajú.

Každoročne sa zvyšuje počet dievčat so psychiatrickými problémami, ktoré už pred umiestnením do nášho zariadenia absolvovali viacero pobytov v niektorej psychiatrickej nemocnici, alebo v DPL Hraň. V súčasnosti je z  celkového počtu dievčat takmer polovica so psychopatickými rysmi, neurotickými symptómami a prejavmi heteroagresivity, pod kontrolou pedopsychiatra.

Dievčatá najčastejšie porušujú vnútorný poriadok tým, že sa často uchyľujú k sebapoškodzovaniu: režú sa na predlaktí - hocičím, prehĺtajú sklo, špendlíky, rozbíjajú sklá v oknách, rozkopú dvere, alebo to vyvrcholí podpálením miestnosti ako vo februári roku 2019. Práca všetkých zamestnancov zariadenia s takýmito dievčatami je čoraz náročnejšia a nebezpečnejšia.

*V školskom roku 2021/2022 bolo do zariadenia prijatých 26 dievčat, zo zariadenia bolo prepustených 27 dievčat.*

V školskom roku 2021 / 2022 z troch žiačok, ktoré postúpili do tretieho ročníka, ani jedna úspešne neukončila štúdium, nakoľko v priebehu školského roka dovŕšili 18 rokov života ( v septembri, v októbri 2021, respektíve v marci 2022) a bola im ukončená ústavná starostlivosť. Preto v tomto školskom roku neabsolvovali záverečné učňovské skúšky a neukončili reedukáciu získaním výučného listu.

*Odbory a učebné plány.*

*Výchovu a vzdelávanie dievčat v RC Trstín zabezpečujeme v*

v siedmom, ôsmom a v deviatom ročníku *špeciálnej základnej školy variant A*

a tiež v *odbornom učilišti*v učebnom odbore:

**6485 G**  opatrovateľská starostlivosť v zariadeniach sociálnej starostlivosti.

Výchovnovzdelávací proces bol zabezpečovaný v súlade s učebnými osnovami ŠZŠ a  učebným plánom učebného odboru.

*Zamestnanci -* **Pracovný pomer**

|  |  |  |  |  |  |  |
| --- | --- | --- | --- | --- | --- | --- |
| Pracovný pomer | Počet  PZ | Počet  NZ | Počet  OZ | Počet  úväzkov  PZ | Počet  úväzkov  NZ | Počet  úväzkov  OZ |
| Celkom  a z toho : | 23 | 21 | 2 | 23 | 21 | 2 |
| TPP (trvalý) | 20 | 20 | 2 | 20 | 20 | 2 |
| DPP (dočasný ) | 3 | 1 | 0 | 3 | 1 | 0 |

Kvalifikovanosť pedagogických zamestnancov

|  |  |  |  |  |
| --- | --- | --- | --- | --- |
|  | Počet: | Kvalifikovaných: | Nekvalifikovaných: | Celkom: |
| Učiteľov: | 7 | 7 | 0 | 7 |
| MOV | 3 | 3 | 0 | 3 |
| Vychovávateľov: | 13 | 13 | 0 | 13 |
| Celkom: | 23 | 23 | 0 | 23 |

**Hodnotenie aktivít v**

**školskom roku 2021/2022**

September 2021

1. Implementovať branno-bezpečnostnú problematiku do vyučovacích predmetov a poukázať na protipandemické opatrenia – splnené. V rámci TH sa uskutočnili prednášky o BOZP a aktuálnej situácii v SR – pandémia COVID -19. Žiačky boli oboznámené s pravidlami sociálneho kontaktu v období pandémie- ROR. Žiačky sa podieľali na zhotovení nástenky o „Covide“.
2. Identifikovať trvalo a prechodne neprospievajúcich a navrhnúť pre nich špeciálne učebné programy – splnené.
3. 8. 9. 2021 sa uskutočnil Európsky týždeň športu – v rámci, ktorého sme realizovali športové podujatie v areáli RC. Pre žiačky boli pripravené rôzne stanovištia s pohybovými hrami. Splnené. Zodpovedný p. uč. Gregor.
4. 9. 9. 2021 Deň obetí holokaustu a rasového násilia sme realizovali v rámci triednických hodín formou besied.
5. 9. 9. 2021 sa uskutočnila v Bratislave Medzinárodná konferencia školských knižníc, ktorej sa zúčastnila p. uč. Mgr. Petronela Reháková, kde prevzala ocenenie pre našu školu za výhru v MDŠK v hodnote 200,- €, za ktoré sme kúpili knihy do školskej knižnice.
6. Prihláška do 12. ročníka česko-slovenského projektu pre špeciálne základné školy a do 10. ročníka celoslovenského projektu pre OU „Záložka do knihy spája školy“ – splnené. Prihláška poslaná.
7. 11. 9. 2021 – Svetový deň prvej pomoci – beseda s ukážkou poskytnutia prvej pomoci - splnená v rámci triednických hodín.
8. Zapojenie sa do 17. ročníka celoslovenského projektu „ Najzaujímavejšie podujatie školskej knižnice“. – splnené. Prihláška zaslaná.
9. Príprava žiačok na školské kolo recitačnej súťaže – splnené.
10. 20. 9. 2021 Svetový deň mlieka na školách – v rámci podujatia žiačky vytvorili výtvarné práce, v ktorých prezentovali pozitívny vplyv mlieka a mliečnych výrobkov na zdravie človeka a varili mliečny puding.
11. 23. 9. 2021 Medzinárodný deň proti sexuálnemu zneužívaniu a obchodu so ženami a deťmi bol zrealizovaný formou prednášky s našou pani psychologičkou p. Bukovanovou.
12. 30. 9. 2021 Príprava a realizácia účelového cvičenia pre I. roč. OU, II. roč. OU, III. roč. OU v rozsahu 5 hodín v teréne, pre ostatné žiačky organizovať účelové cvičenie podľa platných predpisov. Zod. P. Tarandová. – splnená teoretická časť účelového cvičenia. Praktická časť sa uskutoční v mesiaci október.

Október 2021

1. Príprava žiačok na recitačnú súťaž sa zrealizovala v rámci triedneho kola v každej triede z dôvodu pandemických opatrení- splnené.
2. 1. 10. 2021 Medzinárodný deň starších osôb prebiehal v našej škole formou prednášky na triednických hodinách – splnené.
3. 4. 10. 2021 Počas praktickej časti jesenného účelového cvičenia sme zrealizovali výtvarnú súťaž ku dňu ,,Svetový deň ochrany zvierat“. Žiačky počas oddychovej fázy cvičenia v lese kreslili chránené lesné živočíchy – splnené.
4. Realizácia projektu „Záložka do knihy spája školy“ – tvorba a výmena záložiek do knihy – splnené, záložky odoslané 27.10.2021 partnerským školám: SŠI Spišské Vlachy a OU – SŠI Košice. Záložky sme vystavili na nástenky a niektoré naše žiačky ich používajú na označenie strán v učebniciach – splnené.
5. 8. 10. 2021 Svetový deň duševného zdravia – symbol zdravej výživy – „JABLKO“. - splnené, žiačky pripravovali s vyučujúcimi ovocný koláč, zhotovili nástenky o zdravej výžive.
6. Zber gaštanov pre miestne poľovnícke združenie – splnené. Nazbierané gaštany boli odovzdané miestnemu poľovníckemu združeniu.
7. Medzinárodný deň školských knižníc – účasť v projekte – splnené, názov podujatia „ S knihou poznávame naše okolie“. 25.10.2020 sa uskutočnila spevácka a recitačná súťaž v prednese poézie a prózy. Žiačky predviedli spevácke, recitačné a tanečné ukážky svojej šikovnosti. Súťaž bola vyhodnotená a žiačky boli odmenené vecnými cenami. Hodnotenie bolo zaslané spolu s fotografickou dokumentáciou podujatia do SPK. Zodpovedná p. uč. Reháková.

November 2021

1. 17. November „ Deň boja za slobodu a demokraciu“ – realizácia besied na danú tému v rámci triednických hodín – splnené.
2. 19.november – „ Svetový deň prevencie proti týraniu a zneužívaniu detí“ – bubnovačka v rámci RC, zhotovenie násteniek na aktuálnu tému - splnené.
3. 25. 11. 2021 Svetový deň odstránenia násilia voči ženám – realizovalo sa formou prednášok s pani psychologičkou Bukovanovou.

December 2021

* 1. Výzdoba školy k Vianociam – splnené. Realizovala sa v rámci hodín predmetov pracovné vyučovanie, výtvarná výchova a svet práce.
  2. 1. 12. 2021 Svetový deň boja proti AIDS – prednášky – splnené a zrealizované na triednických hodinách.
  3. Príprava vianočného pečiva – splnené. Realizovali majsterky so žiačkami OU na hodinách praktickej prípravy.
  4. „Vianočná besiedka“–splnené, besiedka sa konala vzhľadom k pandemickým opatreniam v rámci jednotlivých tried ŠZŠ a OU.
  5. Realizácia vedomostného kvízu „Ľudské práva a práva detí“ – splnené. Po vyhodnotení, z každej triedy odmenená najlepšia žiačka vecnými cenami. Zodpovedný p. uč Gregor.

Január 2021

1. Skontrolovať stav úrovne výchovno-vzdelávacieho procesu v jednotlivých vyučovacích predmetoch – splnené.
2. Deň vzniku SR – splnené v rámci triednických hodín.
3. Skontrolovať písomnosti – písomné práce z matematiky – splnené.
4. Priebežne zhodnotiť plnenie plánu práce PK – splnené.
5. Príprava prác žiačok na rôzne výtvarné súťaže - splnené, z dôvodu pandemickej situácie bola uskutočnená celoústavná výstava výtvarných prác žiačok ŠZŠ a OU.
6. Deň komplimentov – hry na podporu pozitívnej komunikácie – splnené a zrealizované na triednických hodinách a hodinách občianskej náuky.

Február 2022

1. Priebežné oboznamovanie žiačok s epidemiologickou situáciou v SR a v RC z dôvodu zavedenia protiepidemiologických opatrení COVID 19 vládou SR.
2. Valentínska pošta – žiačky vyrábali pozdravy na hodinách výtvarnej výchovy, pracovného vyučovania a čítania a vhadzovali ich do vopred pripravenej urny. Spoločné vyhodnotenie súťaže o najkrajšiu valentínku bolo realizované 14. 2. 2022.
3. Príprava žiačok na celoslovenskú súťaž OU v odbore opatrovateľská starostlivosť bola realizovaná majsterkami praktickej prípravy v priestoroch RC.

Marec 2022

1. Príprava žiačok na športové hry – športové aktivity, pripravovali sa priebežne na hodinách telesnej a športovej výchovy.
2. Jarná starostlivosť o ovocný sad – splnené. Žiačky pod pedagogickým dozorom urobili jarný rez drevín v ovocnom sade v areáli RC.

Apríl 2022

1. Výzdoba školy k Veľkej noci – splnené.
2. Výstava prác žiačok z výtvarnej výchovy a pracovného vyučovania - splnené. Výstava prác bola počas celého mesiaca apríla, žiačky vyrábali dekorácie a výtvarné práce na hodinách pracovného vyučovania a výtvarnej výchovy.
3. 2. 4. – Medzinárodný deň detskej knihy – príprava žiačok na recitačnú súťaž špeciálnych základných škôl – triedne kolo.
4. Krížová cesta – splnené. 13. 4. 2022 sa v areáli RC uskutočnila Krížová cesta za účasti všetkých žiačok a pedagógov. Žiačky pod dohľadom pedagogických pracovníkov sami vytvorili Krížovú cestu v parku RC.
5. Dňa 8. 4. na Medzinárodný deň Rómov sa uskutočnila súťaž v speve rómskych piesní a tancov. Najaktívnejšie žiačky boli ocenené.
6. 22. 4. Deň Zeme – žiačky realizovali v rámci vyučovacích hodín rôzne projekty s tematikou klimatických zmien.

Máj 2022

1. Príprava žiačok na Celoštátne športové hry – realizované boli v dňoch 29. – 31. 5. 2022 v RC Zlaté Moravce.
2. Týždeň zdravej výživy – 16. 5. Medzinárodný deň mlieka – splnené. Žiačky spolu s vyučujúcimi zhotovovali nástenky, výtvarné práce a besedy na túto tému počas triednických hodín.
3. 10. 5. – Svetový deň Pohybom k zdraviu. Pohybové aktivity boli realizované v areáli RC.
4. 15. 5. – Svetový deň rodiny – vyhodnotenie výtvarnej súťaže s témou rodiny.
5. 31. 5. – Svetový deň bez tabaku. V rámci triednických hodín sa uskutočnili prednášky a rozhovory o škodlivosti fajčenia.

Jún 2022

1. 1. 6. – MDD – Deň zábavy a športu – splnené. Aktivity k MDD sa uskutočnili v areáli RC. Pre žiačky boli pripravené rôzne stanovištia, na ktorých plnili športové alebo zábavné úlohy. Na záver bolo vyhodnotenie, kedy boli všetky žiačky odmenené sladkou odmenou a najaktívnejšie i vecnou odmenou.
2. 5. 6. – Svetový deň životného prostredia – čistenie prírodných priestorov RC a Jarkov – Trstín – splnené. Pod pedagogickým dozorom žiačky čistili a zbierali odpadky na dvore a v parku RC a v spolupráci s OÚ v Trstíne sa uskutočnilo čistenie priestorov v Jarkoch. OU zabezpečil materiálnu stránku podujatia a pedagógovia RC kontrolnú a organizačnú stránku.
3. Príprava a realizácia účelového cvičenia – splnené. Realizácia účelového cvičenia podľa plánu ÚC prebehla v dňoch 28. 6. a 30. 6. 2022 - teoretická časť a praktická časť. Praktická časť bola zrealizovaná v rámci areálu RC. Zodpovedná bola p. uč. Mgr. O. Tarandová.
4. Dňa 9. 6. 2022 – uskutočnila sa prednáška na tému Kriminalita mladistvých a jej následky realizovaná pracovníkmi okresnej prokuratúry v priestoroch školy RC.

V máji sme sa zúčastnili XXXXV. ročníka Celoštátnych športových hier dievčat z reedukačných centier a diagnostických centier v Zlatých Moravciach a naše dievčatá dosiahli výborné umiestnenia 3 prvé miesta v atletike jednotlivcov, jedno druhé miesto v atletike jednotlivcov, druhé miesto v štafete, druhé miesto v stolnom tenise jednotlivcov, tretie miesto - stolný tenis - vo štvorhre a tretie miesto vo volejbale.

Okrem toho sme obsadili 1. miesto v hodnotení o najlepšiu športovkyňu a tiež 1. miesto v hodnotení najlepšie družstvo. Úspešným reprezentantkám ďakujeme!

Vypracovala: PhDr. Jana Litvová, zást. riad. RC Trstín 7. júla 2022

**Hodnotiaca správa praktickej prípravy v školskom roku 2021/2022**

V tomto školskom roku mali žiačky v odbornom učilišti možnosť štúdia v učebnom odbore Opatrovateľská starostlivosť v zariadeniach sociálnej starostlivosti 6485G00.

Bolo otvorených päť tried. Počet žiačok v triedach sa menil, nové žiačky boli prijaté počas školského roku a žiačky, ktorým bola ukončená ÚV alebo PO, boli v priebehu školského roku prepustené z RC Trstín.

V dôsledku pandemickej situácie – COVID-19 sme nemohli realizovať odbornú prax v Zariadení sociálnych služieb Senica – zariadenie opatrovateľskej služby, ale ani v Zariadení sociálnych služieb OCEÁN v Senici i napriek tomu, že máme s nimi uzatvorenú zmluvu.

Praktická príprava sa preto realizovala v priestoroch RC Trstín:

*1. v novovytvorenej učebni*, ktorú máme vybavenú polohovacou posteľou, kde sa žiačky učili:

* úpravu postele otvoreným a zatvoreným spôsobom,
* riedenie dezinfekčných roztokov a dezinfekciu postele,
* kŕmenie ležiaceho pacienta bez poruchy prehĺtania,
* obväzovanie,
* resuscitácia,

*2. v učebni, ktorá je vybavená šijacími strojmi, šijacími potrebami, žehliacimi potrebami*, *kde sa žiačky učili:*

* prišívať gombíky, zipsy, šnúrky,
* jednoduché zašívanie,
* šitie na šijacom stroji,
* žehlenie bielizne,
* skladanie bielizne,

*3. v kuchynke:*

* príprava jednoduchých jedál,
* príprava studených mís,

*4. v práčovni*, ktorá je vybavená automatickými práčkami a sušičkami, kde sa žiačky učili rozdeľovať bielizeň podľa druhu, farby, znečistenia ako aj vedieť použiť správny prací prostriedok.

Všetky praktické činnosti v týchto priestoroch vykonávali podľa učebných osnov.

Okrem týchto činností sme na praktickej príprave pracovali v záhrade, pri údržbe zelene v parku a v areáli RC Trstín.

Vypracovala: Darina Študencová V Trstíne 7.7.2022

Aktivity a reprezentácia školy, zariadenia na verejnosti sa uskutočňujú aj v popoludňajších hodinách, teda v rámci výchovy mimo vyučovania.

**Ak by sme dopustili, aby sa dievčatá nudili, naša práca by nebola možná a efektívna!**

Preto sa pravidelne pripravujú viac či menej úspešné podujatia.

Neoddeliteľnou súčasťou našej každodennej práce na prevýchove dievčat je výchova mimo vyučovania. Vedúci vychovávateľ a zároveň zástupca riaditeľa predkladá túto správu o činnosti výchovy mimo vyučovania:

**Správa o činnosti výchovy mimo vyučovania v RC Trstín**

**za školský rok 2021/2022**

Vo výchove mimo vyučovania v školskom roku 2021/2022 pracovalo 6 výchovných skupín – 12 vychovávateľov počas dňa, v čase od 14.00 do 20.00 hod. (pri preberaní zo školy niektoré dni už od 12.30, alebo od 13.20 hod. podľa rozvrhu hodín), počas víkendov v čase od 08.00 do 20.00 hodiny a 9 nočných vychovávateliek v čase od 20.00 do 08.00 hodiny.

Hlavným cieľom VMV v RC Trstín je reedukácia narušeného psychosociálneho a emocionálneho vývinu dieťaťa, aplikovanie optimálnych foriem pôsobenia na jednotlivé zložky jeho osobnosti so zreteľom na postupné dosiahnutie jeho plnohodnotnej socializácie.

Z neho vyplývajú strategické ciele:

* premena hodnotovej orientácie – vytvoriť bezpečné prostredie, v ktorom bude možné

odstraňovať nežiaduce výsledky predchádzajúcej výchovy,

* odstraňovanie negatívnych foriem správania,
* podporiť systém výchovno-vzdelávacích aktivít a sociálno-kultúrnych aktivít,
* osvojenie si potrebných kľúčových kompetencií,
* pomôcť deťom začleniť sa do pracovno-spoločenských štruktúr.

Činnosť VMV počas celého školského roka prebiehala podľa výchovného programu RC, ktorý je vypracovaný v súlade s §8 zákona č.245/2008, v zmysle §122 ods. 4 a §161 ods. 3 zákona č. 245/2008 Z. z., individuálnych ročných plánov vychovávateľov, ročných plánov krúžkov záujmovej činnosti a týždenných plánov vychovávateľov. Všetci vychovávatelia uskutočňovali mesačné pedagogické pozorovania každej chovanky (IRP).

Náplň VMV spočíva zo *štúdia – prípravy na vyučovanie, pracovnej činnosti, záujmovej činnosti (klubovej činnosti), práci v záujmových útvaroch a prania.*

***V rámci štúdia*** sa žiačky pripravujú na vyučovanie k nasledujúcemu dňu. Štúdium sa uskutočňuje v klubovni danej skupiny. Päť výchovných skupín malo svoju klubovňu v budove internátu a jedna výchovná skupina ju má v triede školy. Jedna z klubovní prešla rekonštrukciou v rámci zatepľovania a opravy strechy čím sa značne zväčšil jej priestor.

***Pracovná činnosť*** v RC zahŕňa množstvo rôznorodých jednoduchých manuálnych prác, akými sú: bežné umývanie celej budovy, generálne upratovanie, starostlivosť o okolie budovy, skalky, chodníky, zbieranie konárov v parku, upratovanie prístreška, sezónne práce v malej záhrade a v skleníkoch... V spolupráci s pánom údržbárom sa dievčatá zúčastňujú rôznych pomocných manuálnych prác týkajúcich sa opráv, údržby budovy a okolia RC a s pánmi vychovávateľmi príležitostných brigád v obci.

***Záujmová činnosť*** ***(klubová činnosť)***

Uskutočňuje sa v každej skupine 4 až 5 krát týždenne. Náplň záujmovej činnosti spočíva v kreslení, v maľovaní, v aplikovaní rôznych výtvarných a pracovných techník podľa plánov každého vychovávateľa, jeho kreativity a individuálnych schopností. Každá výchovná skupina má v klubovni umiestnenú nástenku, ktorú si počas roka pripravujú podľa aktuálnych príležitostí a rôznych výročí. Na nástenke majú skupiny umiestnené aj plány štúdia na celý týždeň a rozvrh hodín. V rámci ZČ dievčatá chodia na vychádzky do dediny, do prírody a na turistiky s kratšou aj dlhšou trasou. S veľkým záujmom chodia dievčatá na hríby, z ktorých si následne pripravujú v kuchynke rôzne jedlá, alebo ich sušia.

Na skupinových sedeniach vychovávatelia rozoberajú problémy dievčat danej výchovnej skupiny a snažia sa nájsť čo najvhodnejšie riešenia. Spievanie piesní, tanec a počúvanie hudby patria k obľúbeným činnostiam dievčat, rovnako rady však sledujú televízne seriály a filmy. Medzi najobľúbenejšie činnosti patrí v posledných rokoch varenie a príprava rôznych pokrmov v kuchynke a taktiež práca s počítačom, pri ktorej si majú možnosť obohacovať počítačové zručnosti a zvyšovať tým svoju gramotnosť.

***Pranie a žehlenie***

Dievčatá zo 7., 8. a 9. ročníka (I. + II. + III. výchovná skupina) perú a žehlia bielizeň v popoludňajších hodinách pod dohľadom svojich skupinových vychovávateľov. Staršie dievčatá zo skupín IV. + V. + VI. perú a žehlia dopoludnia, v rámci praxe, pod vedením majsteriek odborného výcviku.

***Práca v záujmových útvaroch***

Práca v záujmových útvaroch sa uskutočňuje väčšinou každý piatok v týždni – 3 hodiny (60 hodín ročne každý vychovávateľ), prípadne aj v sobotu v popoludňajších hodinách podľa plánu záujmového útvaru každého vychovávateľa.

V tomto školskom roku boli vedené tieto záujmové útvary:

1. Zdravý životný štýl - vedúci záujmového útvaru: Ševcová Alica

2. Športový, atletika a hádzaná - vedúci záujmového útvaru: PhDr. Sikeli Jozef

3. Aerobic - vedúci záujmového útvaru: Mgr. Fajnorová Zuzana

4. Varenie - vedúci záujmového útvaru: Mgr. Lauková Monika

5. Prírodovedný - vedúci záujmového útvaru: PaedDr. Sadecká Silvia

6. Spoločenské hry - vedúci záujmového útvaru: Mgr. Hačová Elena

7. Varenie - vedúci záujmového útvaru: Mgr. Melovská Ivana

8. Stolný tenis - vedúci záujmového útvaru: Javorková Anna, DIS

9. Turistický - vedúci záujmového útvaru: PaedDr. Olša Marcel

10. Turistický - vedúci záujmového útvaru: Hačová Veronika

11. Kreatívny - vedúci záujmového útvaru: PhDr. Ivanič Patrik

12. Kultúrno-pohybový - vedúci záujmového útvaru: Mgr. Sloboda Peter

Dievčatá sa rady zapájajú do krúžkovej činnosti aj keď niekedy túžia po určitom čase po zmene krúžku.

Aj toto im je umožnené, lebo chápeme že ich záujmy nie sú ešte vyhranené.

**Činnosti – aktivity** – **celoústavné akcie (CA), ktoré sa realizovali vo VMV v RC Trstín a ktorých sa *zúčastnili naše žiačky v čase od 1.9.2021 do 31.8.2022:***

- CA – športové popoludnie s volejbalovým turnajom

- CA – turistická vychádzka na Rozbehy – Korlátko – Buková

- CA – opekačka na dvore

- CA – opekačka na dvore

- CA – vyrezávanie tekvíc

- CA – turistická vychádzka – Horné Orešany – Slepý vrch

- CA – Advent – beseda – význam, tradície, kvíz

- CA – Mikulášske posedenie plus nádielka

- CA – prednáška o symboloch Vianoc, vianočné koledy

- CA – čítanie vianočnej rozprávky

- CA – beseda – Inkluzívne vzdelávanie – vstup do života

- CA – večerné rozprávanie – vianočné prázdniny doma

- CA – Ako upratovať – dramatizácia, hranie rolí

- CA – Dopravná výchova

- CA – bežecké disciplíny na ihrisku

- CA – turistická vychádzka na Smolenický zámok

- CA - futbalový zápas s chlapcami na miestnom ihrisku

- CA – veľkonočné tradície

- CA – volejbalový turnaj

- CA – kruhový tréning

- CA – loptové hry

- CA – kúpanie v bazéne

Počas letných prázdnin v čase od *1.7.2022* do *31.8.2022* si dievčatá v dopoludňajších hodinách podľa potreby prali osobné ošatenie, upratovali priestory budovy, vykonávali rôzne sezónne práce v záhrade, v skleníkoch, v sade a v parku (pleli burinu, okopávali, pretrhávali plodiny, vyhrabávali a odnášali burinu, polievali, zbierali konáre...). Priebežne prali návleky, vankúše a paplóny z izieb. V popoludňajších hodinách sa kúpali v bazéne na školskom dvore (za budovou RC), kontaktovali sa s rodinnými príslušníkmi - telefonovali domov a prijímali telefonáty od rodinných príslušníkov.

Počas letných prázdnin sme vďaka vlastnej mobilite mohli realizovať tieto aktivity:

1. 4.7.2022 - Koplotovce – kúpalisko

2. 6.7.2022 - Skalica – Baťov kanál, plavba loďou, návšteva zámku a veterného mlyna v

Holíči

3. 8.7.2022 - Skalica - Záhorské múzeum, rotunda sv. Juraja

4. 10.7.2022 - Smolenice, stolovanie v reštaurácii

5. 12.7.2022 - Trnava - kino – Mimoni 2

6. 13.7.2022 - grilovačka na dvore

7. 15.7.2022 - Piešťany – kúpalisko Eva

8. 19.7.2022 - Senica – kúpalisko

9. 22.7.2022 - Senica – kúpalisko

10. 23.7.2022 - hrad Korlátko

11. 25.7.2022 - Piešťany – kúpalisko Eva

12. 2.8.2022 - Jaskyňa Driny

13 7.8.2022 - Vlčkovce – kukuričné bludisko, Horná Krupá – kaštieľ

14. 10.8.2022 - Dobrá Voda – hrad, pamätná izba Jána Hollého

15. 12.8.2022 - Piešťany – kúpalisko Eva

16. 15.8.2022 - Piešťany – kúpalisko Eva, Budmerice – kaštieľ, náučný chodník

17. 25.8.2022 - náučná vychádzka po stopách národných buditeľov –

Martin Kollár, Ambróz Lazík

V Trstíne, dňa 25.8.2022 Vypracoval: Mgr. Valášek Peter

*vedúci vychovávateľ*

***Zapojenie školy do projektov:***

Účasť v iných projektoch je spomenutá vyššie.

Naše zariadenie je členom Združenia odborných učilíšť, špeciálnych škôl a špeciálnych výchovných zariadení Slovenska. Zasadnutí ZOUS sa pravidelne zúčastňuje riaditeľ RC.

***Medzinárodná spolupráca***

* Ešte v júni 2014 sme sa zúčastnili na medzinárodnej konferencii „Resocializácia mladistvého v krajinách strednej a východnej Európy, súčasný stav a perspektívy“, ktorá sa konala v Sulejowku pri Varšave v Poľsku. Navštívili sme reedukačné zariadenia v Poľsku - Goniadz, Herby, v Litve - Vilňus a *podpísali sme dohodu o spolupráci* medzi zúčastnenými zariadeniami z Poľska, Litvy, Lotyšska, Ukrajiny, Českej republiky, Slovenska a Rumunska. Naša účasť bola a je pre nás obohatením a motivuje nás do ďalšej práce.
* Následne sa v júni 2016 zúčastnili na pozvanie poľských kolegov, za naše RC p. riaditeľ Mgr. Blaško a p. vychovávateľ PhDr. Sikeli, odbornej konferencie *Úloha a význam bezpečnosti v práci  reedukačných zariadení* konanej v Bialke Tatranskej, ktorú organizovalo Združenie pracovníkov resocializačných zariadení v Sliezku a Pedagogická fakulta Wroclavskej univerzity. Keďže navštívili aj reedukačné centrá v Krakove a v Jaworzu, o svoje zážitky, dojmy a skúsenosti sa podelili so svojimi spolupracovníkmi na pracovnej porade v novom školskom roku. Radi by sme pokračovali v spolupráci s poľskými kolegami, ale v súčasnosti si len píšeme.
* V roku 2021 sa mala v dňoch 11. -14.6. v Poľsku – vo Varšave a Goniadze konať II. medzinárodná konferencia „ Inovácie v rehabilitácii mladistvých“, na ktorú sme dostali pozvanie a plánovali sme sa medzinárodného stretnutia s kolegami zúčastniť za účelom výmeny skúseností. Ale pandémia ochorenia COVID-19 to znemožnila.
* Už niekoľko rokov k nám zavítajú v rámci odbornej praxe poslucháčky Vyššej odbornej školy sociálno-právnej z Prahy so svojimi pedagogičkami. Návšteva u nás je pre študentky poučením a možnosťou získať poznatky o práci v RC v zahraničí a pre nás je ich návšteva odmenou a uznaním našej práce a dosiahnutých výsledkov. Po ročnej prestávke, z dôvodu pandémie, sa stretnutie tento rok v júni uskutočnilo.

**Domáca spolupráca**

Pomerne dobrú spoluprácu máme s pedagógmi Pedagogickej a sociálnej akadémie blahoslavenej Laury v Trnave, ktorí nás pravidelne ročne navštevujú so svojimi študentmi. Zaujíma ich práca s našimi chovankami, ich život u nás a interesuje ich aj ich budúcnosť.

Pedagógovia a študenti Fakulty sociálnych vied UCM Trnava nás pravidelne raz ročne navštívia, zaujímajú sa o prácu s našimi dievčatami, získavajú informácie o fungovaní takéhoto zariadenia. Vzhľadom na odbor ich štúdia u nás majú možnosť zoznámiť sa so svojou pravdepodobnou klientelou.

Pán Dr. Dobrovodský z Právnickej fakulty Trnavskej univerzity v Trnave k nám tiež privádzal svojich poslucháčov, budúcich sudcov, advokátov či prokurátorov, ktorí sa živo zaujímali o život nášho zariadenia, podstatu fungovania, ale aj o dôvody umiestnenia dievčat u nás.

Všetkých nás teší záujem týchto ľudí, lebo je prejavom úcty k našej práci!

Školský rok 2021/2022 bol poznačený pandémiou COVIDu, ktorá znemožnila realizáciu našich zámerov a postavila nás pred riešenie nových úloh. Prvoradá bola starostlivosť o zdravie chovaniek a zamestnancov. Napriek našej starostlivosti a snahy o izoláciu dievčat sa pandémia dostala aj k nám. A tak zo dňa na deň sme mali v izolácii pracovníčku RC a vzápätí aj 12 dievčat. Napokon sme mali od 29.1.2021v karanténe 30 dievčat z 33 prítomných a starostlivosť o ne zabezpečovali v dopoludňajších hodinách počas celého týždňa štyria učitelia, popoludní a cez víkendy sa napokon striedalo šesť vychovávateľov a nočnú službu zabezpečovalo šesť pracovníčok, ktoré sa tiež striedali. Zostal nám jeden zdravý údržbár a dve kuchárky, ktoré sa striedali po dni. Zo 42 zamestnancov bolo práce schopných 21 ľudí. Riaditeľ bol v zariadení počas karantény /14 dní /prítomný 24 hodín denne.

***Kontrolná činnosť***

Pravidelne štvrťročne a raz za polrok vykonávajú dozorujúci prokurátori Okresnej a Krajskej prokuratúry v Trnave kontrolu v našom zariadení. Pri poslednej kontrole p. prokurátor upozornil na potrebu riešenia situácie so psychológmi v našom zariadení. Je samozrejmé, že intenzívne pracujeme na zabezpečení psychologickej starostlivosti pre naše dievčatá.

***Výsledky inšpekčnej a kontrolnej činnosti***.

V dňoch 22.2.-24.2.2022 vykonali inšpektorky ŠŠI – Školské inšpekčné centrum Trnava tematickú inšpekciu, ktorej predmetom bolo posúdiť stav poskytovania starostlivosti deťom vo výchove a dodržiavanie detských a ľudských práv v ŠVZ.

ŠŠI odporúčala jasnejšie formulovať ciele ďalšieho rozvoja zariadenia v koncepčnej stratégii, do plánu vnútornej školskej kontroly stanoviť konkrétne úlohy a termíny ich plnenia ako aj zovšeobecnenie zistení z kontroly preberať na zasadnutiach poradných orgánov. Tiež odporučila analyzovať príčiny uzavretej klímy a prijať opatrenia na jej zlepšenie.

ŠŠI uložila subjektu odstrániť nedostatok týkajúci sa personálneho zabezpečenia poskytovanej zdravotnej starostlivosti ( prijať zdravotnú sestru).

Na odstránení nedostatkov pracujeme a ku dňu predloženia správy o splnení prijatých opatrení ( október 2022) bude všetko splnené.

***Materiálno – technické podmienky zariadenia***

Kapacita zariadenia je 55 žiačok. Podľa vyhlášky môže mať naše zariadenie 6 výchovných skupín s ôsmimi dievčatami, teda spolu môže byť v zariadení 48 dievčat. Tento počet sme na začiatku roku takmer naplnili. Bol veľký záujem pracovníkov kurately o umiestnenie dievčat, ale nie všetky spĺňali podmienky pre prijatie do nášho RC. Tak ako každý rok aj v tomto roku sme očakávali prirodzený úbytok dievčat počas niekoľkých mesiacov.

Na činnosť nášho zariadenia sú využívané priestory  školy (triedy), priestory v ubytovacej časti nad školskými triedami - NB, klubovne a ubytovacie priestory v domove - SB, ale aj školská jedáleň v starej budove. Tieto priestory sú viac menej vyhovujúce. Od roku 2012 neustále pokračujeme v skvalitňovaní životného prostredia a modernizácii priestorov nášho zariadenia. V školskom roku 2015/2016 sme napríklad dokázali vytvoriť v ubytovacích  priestoroch starej budovy krásnu umyváreň so štyrmi sprchami a štyri samostatné WC pre dievčatá, čo prispelo k vyššej úrovni osobnej hygieny a k zlepšeniu zdravotného stavu dievčat. Vo všetkých priestoroch boli opravené omietky, miestnosti boli vymaľované, radiátory natreté, na izbách boli položené nové podlahové krytiny, v niektorých izbách bola vymenená celá dlážka. Na všetky miestnosti v novej budove boli osadené nové dvere.

Údržbu a obnovu potrebovali všetky priestory nášho zariadenia. Preto sme pokračovali v oprave omietok aj v priestoroch schodiska a dolnej chodby pri jedálni, kde sme vytvorili pre dievčatá duchovný kútik, ktorý vysvätil p. farár Sabol.

V  školskom roku 2016/2017 sme opravovali interiér školskej jedálne, kde sme obnovovali omietky, upravili sme priestory výdajného okienka – nový pult, keramické obklady, nátery.

Podotýkam, že všetky tieto práce boli vykonané svojpomocne, našimi ľuďmi (vychovávatelia, učitelia, údržbári ) často v  ich voľnom čase. Hodnotu vytvoreného diela môžeme odhadnúť na niekoľko desiatok tisíc eur. Snažíme sa znížiť prevádzkové náklady pri rastúcich cenách energií.

 V škole máme 4 klasické učebne vybavené tabuľami na písanie kriedou. Všetky triedy sú už zariadené modernými lavicami a stoličkami. Dnes už všetky učebne a miestnosti v celom zariadení, okrem historickej starej budovy, majú plastové okná. Z dôvodu zvýšenia bezpečnosti dievčat umiestnených v prípade potreby do ochrannej a relaxačnej miestnosti sme tu osadili bezpečnostný antikorový antivandal kombi set.

V kuchyni máme moderné plynové sporáky, odsávače a niekoľko moderných drobných pomocníkov pre naše kuchárky. V školskom roku 2017/2018 sme inštalovali v kuchyni novú umývačku riadu, novú škrabku zemiakov a máme tam antikorové pracovné stoly.

Podarilo sa nám zrealizovať výmenu strešných okien a zateplenie časti podkrovného priestoru a izieb v novej budove. Všetky izby majú nové úsporné osvetlenie a zároveň sa úsporné LED svietidlá nachádzajú v celom priestore nového internátu.

V školskom roku 2018 / 2019 sme svojpomocne prikročili k údržbe už vykonaného diela, pretože stále sa u nás nájdu dievčatá, ktoré si nevedia veci vážiť a výrazy ako šetriť a chrániť im nič nehovoria. Je to dané prostredím, z ktorého prichádzajú a ich mentálnou úrovňou.

Vo februári 2019 došlo v našom zariadení k úmyselnému založeniu požiaru, ktorý zhorením a zadymením zničil časť poschodia tzv. novej budovy pričom poškodil strechu, zničil okná, elektroinštaláciu a znehodnotil interiér budovy. Sanačné a rekonštrukčné práce trvali dva a pol mesiaca a vyžiadali si náklady viac ako 70 tisíc eur. Potom sme mohli začať priestory využívať na ich účel. Naďalej však pretrvávali problémy s rozpadávajúcou sa strešnou krytinou, ktorú bolo potrebné komplet vymeniť, ak sme chceli ochrániť už preinvestované peniaze.

Počas školského roku 2019-2020 sa nám konečne podarilo zrekonštruovať sušiareň bielizne pri práčovni a kabinete majsteriek odborného výcviku, z ktorej sme vytvorili odbornú učebňu pre opatrovateľky, keďže máme k dispozícii nemocničnú posteľ na praktické vyučovanie. Veľmi nám to pomohlo, pretože sme pre pandémiu nemohli vykonávať praktický výcvik u našich partnerov v Senici.

Veľká vďaka patrí našim pracovníkom - údržbárom a vychovávateľom, ktorí toto dielo vytvorili prevažne vo svojom osobnom voľne. Veľmi veľa sa nám podarilo v tom roku či v interiéri, či exteriéri nášho zariadenia! Obrovskú radosť stále máme z novej zateplenej fasády na prístavbe – novej budove – nášho RC, ktorú sme uskutočnili v jesenných mesiacoch 2019. V spolupráci a vďaka pomoci p. starostu Ing. Petra Hlávka sme vyčistili náš park od náletových drevín. Podarilo sa nám vybudovať spevnenú plochu na umiestnenie bazéna pre dievčatá, ktoré počas leta nemôžu ísť domov a ostávajú v našom zariadení.

V  školskom roku 2021-2022 sme dokončili opravu strechy na novej budove so zateplením strechy a výmenou strešnej krytiny. Pri týchto prácach sa nám podarilo v podkroví zväčšiť priestor jednej klubovne pre dievčatá a rovnako vytvoriť priestor pre kanceláriu druhého psychológa.

Okrem vyučovacích, ubytovacích, stravovacích a spoločenských priestorov majú dievčatá k dispozícii aj knižnicu, počítačovú miestnosť*(* z projektu MVP*)*, ale aj

- kuchynku na pracovné vyučovanie pre žiačky ŠZŠ, ktorú využívajú aj dievčatá z OU na odborný výcvik a rovnako je využívaná aj na krúžkovú činnosť vo výchove. Tu sa dievčatá učia variť jednoduché a lacné jedlá.

- práčovňu, ktorá rovnako slúži aj na odborný výcvik. Tu máme niekoľko  automatických práčok a sušičky bielizne.

Nakoľko v našom zariadení nemáme telocvičňu, na vyučovanie telesnej výchovy a pohybové aktivity vo výchove mimo vyučovania využívame podľa počasia:

- *spoločenskú miestnosť* - teda veľký priestor jednej klubovne

- *chodbu pri jedálni*

- *náš park* - kde máme vybudované ihrisko na volejbal a  doskočiská ( diaľka, výška)

*- futbalové* *ihrisko v obci,* ale tosme tento rok pre pandémiu veľmi nevyužívali

-  *telocvičňu ZŠ v Trstíne,* ale tú sme tento rok pre pandémiu nemohli využívať

- *prírodu v našom okolí*, kde sa žiačky môžu venovať pohybovým aktivitám

Na pracovné vyučovanie ako aj krúžkovú činnosť sa využíva aj školský pozemok, ovocný sad a skleníky. Na našich políčkach a v sade sme schopní dopestovať čerstvú zeleninu a ovocie na priamy konzum, ale aj pre potreby našej kuchyne, tu však narážame na problémy legislatívneho charakteru.

Od roku 2013 kedy dievčatá pod vedením vyučujúceho a vychovávateľov premenili kus nevyužitej pôdy na čarokrásnu zeleninovú záhradku a miesto na posedenia pri táboráku a opekačky tento priestor pravidelne využívame a práca v záhradke dievčatá stále zaujíma. Stále je to najkrajší kút nášho areálu.

**Ďalšie informácie o škole, zariadení:**

*Psychohygienické podmienky výchovy a vzdelávania ( § 2 ods. 2 písm. a )*

1. Vyučovanie sa začína o 8 hod. Medzi vyučovacími hodinami sú predpísané desaťminútové prestávky. Veľká pätnásťminútová prestávka je po tretej vyučovacej hodine.
2. Žiačky sa stravujú v školskej jedálni, ktorá patrí pod RC Trstín a teda je jeho súčasťou. Pedagógovia sa podieľajú na vykonávaní dozoru v školskej jedálni i tvorbe jedálneho lístka.
3. Pri tvorbe rozvrhu sme skladbu predmetov volili tak, aby náročnejšie predmety boli v prvej polovici vyučovania a striedali sa s výchovami. Problémom posledného obdobia je psychiatrická symptomatika a dávkovanie potrebných liekov. Na rozvrh hodín v škole nadväzuje i rozvrh vo VMV, ktorý je tiež zostavený podľa psychohygienických zásad.
4. Upratovanie budov sa vykonáva dvakrát počas dňa. Po veľkej prestávke, ktorá je po 3. vyuč. hodine sa umývajú hlavné chodby a po vyučovaní sa upratujú všetky priestory.
5. Veľké upratovanie sa robí 3x do roka – na jar,  v lete a v decembri. Generálne upratovanie 4x do mesiaca a bežné upratovanie budov 2-3x za deň.
6. Niektoré miestnosti v našom zariadení boli postupne počas roka vymaľované. V triedach s nedostatočným osvetlením, sme vymenili osvetľovacie telesá.
7. Výmenu nevyhovujúcich osvetľovacích zariadení plánujeme uskutočňovať postupne.
8. V niektorých osvetľovacích telesách sme inštalovali úsporné žiarivky.

*Všetky aktivity počas školského roka 2021 – 2022 boli poznačené pandémiou COVIDu.*

*Voľnočasové aktivity školy (§ 2 ods. 2 písm. b)*

  Mimoškolská činnosť - výchova mimo vyučovania / internát / prebiehala v popoludňajších hodinách a pozostávala z 3 základných častí / tak ako po minulé roky/:

*1. z prípravy na vyučovanie*

*2. z pracovnej činnosti*

*3. zo záujmovej činnosti*, ktorá fungovala v niekoľkých rovinách ako:

* krúžková činnosť
* celoústavné akcie
* záujmová činnosť v rámci skupiny

V školskom roku 2021 /2022 pracovalo v zariadení 12 záujmových útvarov, ktorých prehľad je v správe vedúceho výchovy.

Prostriedky získané zo vzdelávacích poukazov sme použili na nákup materiálu pre činnosť krúžkov.

Uskutočnilo sa viacero*celoústavných akcií*( *približne 2x do mesiaca),* boli to súťaže rôzneho obsahu a rozsahu, na ktorých sa zúčastňovali všetky dievčatá. Sú spomenuté vyššie.

*Spolupráca školy s rodičmi, o poskytovaní služieb deťom, žiakom*

*a rodičom (§ 2 ods. 2 písm. c)*

*Spolupráca školy s rodičmi –* aj keď každý rok ide o iných rodičov, my máme pocit, že ich zloženie sa vôbec nemení, pretože i v tomto roku rodičia o svoje deti prejavovali veľmi slabý záujem. Na návštevu pre pandémiu rodičia nemohli prísť. Telefonický, prípadne písomný styk tiež neudržovali všetci rodičia. Nie všetko sa však dá ospravedlniť nedostatkom peňazí a veľkou vzdialenosťou. Veľakrát je za tým nezáujem, výkon trestu a iné. Často máme pocit, že viac iniciatívy o kontaktovanie príbuzných je zo strany detí, teda z našej strany. Iste k tomu prispela aj ponúknutá možnosť kontaktovať sa s príbuznými pomocou nášho služobného telefónu. Znamená to, že nejakú pomoc a spoluprácu rodičov v oblasti jednotného pôsobenia na deti, na zmenu ich hodnotovej orientácie pri úspešnom začlenení sa ich detí do spoločnosti by sme už mohli aj očakávať. V porovnaní s predchádzajúcimi rokmi je ten kontakt lepší. Aj keď stále môžeme povedať, že rodičia našich detí s nami patrične nespolupracujú, o deti neprejavújú dostatočný záujem. Záujem sa začne prejavovať v období pred dovŕšením veku pre ukončenie ÚS. Vtedy dievčatá odchádzajú zo zariadenia s balíkom peňazí na štart do života. Potom o ne prejavuje záujem viac príbuzných, nielen rodičia. Inak je ich záujem veľmi slabý.

Dúfame však, že sa nám podarilo nájsť riešenie ako udržiavať kontakt detí s rodičmi, prípadne inými príbuznými. Niektorí rodičia naopak kontaktujú svoje deti telefonicky pravidelne, čo je umožnené dvakrát týždenne.

*Vzájomné vzťahy medzi školou a ďalšími   fyzickými a právnickými osobami, ktoré sa na výchove a vzdelávaní v škole podieľajú*

Najužšiu spoluprácu máme s pracovníkmi:

* *sociálnej kurately* - kurátormi, ktorí majú na starosti naše deti v mieste ich bydliska
* *Policajného zboru v Trstíne*, ktorý nám pomáha pri realizácii záchytov, útekov, a pri riešení každodenných problémov, vrátane prejavov šikanovania
* *Zástupcami prokuratúry*
* *Obecného úradu* v Trstíne. Pracovníčky a tiež p. starosta Ing. Peter Hlávek sú vždy ochotní pomôcť. *Obec*nám poskytuje futbalové ihrisko.
* *Riaditeľka ZŠ* Mgr. Vitteková nám poskytovala telocvičnu na prípravu športových akcií. Dúfame aj naďalej v dobrú spoluprácu s pani riaditeľkou a vedením ZŠ Trstín.
* *RÚŠS Trnava*, ktorý je zriaďovateľom nášho zariadenia, ktorí nám vždy ochotne poskytnú informácie a pomôžu vyriešiť viaceré problémy.
* *MŠ SR, ŠPÚ, ŠIOV*
* *Zástupcami cirkvi*
* *s  lekármi :* detskou - MUDr. Kaderovou Gabrielou, gynekológom - MUDr. Jankovským Erikom, psychiatričkou - MUDr. Petríkovou Soňou

Správu spracoval a na prerokovanie Rade školského zariadenia predkladá riaditeľ zariadenia.

V Trstíne 30.10.2022

Mgr. Miloš Blaško

riaditeľ RC